TEHNISKĀ SPECIFIKĀCIJA

Atkritumu apsaimniekošana

Pasūtītājs: Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk tekstā – Pasūtītājs).

Vispārējais iepirkuma priekšmeta apraksts: Pasūtītāja darbības rezultātā radīto atkritumu apsaimniekošana (pieņemšana un utilizācija).

Prasības:

1. Pretendentam ir Valsts vides dienesta normatīvajos aktos noteiktajā kārtībā izsniegta spēkā esoša atkritumu apsaimniekošanas atļauja, kas ļauj veikt iepirkumā minēto atkritumu savākšanu un pārvadāšanu (transportēšanu). Atļaujas pielikumā jābūt norādītiem tehniskajā specifikācijā minētajiem atkritumu klases kodiem (atbilstoši Ministru kabineta 2011. gada 19. aprīļa noteikumiem Nr. 302 „Noteikumi par atkritumu klasifikatoru un īpašībām, kuras padara atkritumus bīstamus”).
2. Pretendentam ir jānodrošina atkritumu apsaimniekošana (savākšana un pārvadāšana) no pasūtītāja norādītajām adresēm (Ganību dambī 32, Jelgavas ielā 37, Fridriķa ielā 2, Brīvības ielā 191, Brīvības ielā 189, Kleistu ielā 28, Kleistu ielā 29 un Vestienas ielā 35) un nepieciešamības gadījumā papildus adresēm Rīgas robežās saskaņā ar Eiropas Savienības un Latvijas Republikas normatīvā regulējuma prasībām.
3. Pretendentam ir jānodrošina atkritumu uzglabāšanas konteineru izvietošanu, apkalpošanu, konteineru marķēšanu, konteineru marķējuma atjaunošanu Pasūtītāja struktūrvienību teritorijās.
4. Pretendentam ir jānodrošina bojāta un neatjaunojama darba apģērba ar uzņēmuma logo (drānas izstrādājumiem ar furnitūru (arī plastikāta sprādzes)) diskrēta utilizācija drošā, videi draudzīgā un visiem piemērojamiem noteikumiem atbilstošā veidā.
5. Pretendentam ir jānodrošina utilizējamā darba apģērba nogādāšana līdz utilizācijas vietai tā, lai tie nenonāktu trešās personas rīcībā.
6. Pasūtītāja īpašumā ir atkritumu konteineri 160119, 160120 un 160199 klases atkritumu uzglabāšanai.
7. Pasūtītāja darba laiki: administratīvajās ēkās (no pirmdienas līdz ceturtdienai) no plkst. 7.30 līdz 16.30 un (piektdienā) no plkst. 7.30 līdz 14.00; depo teritorijās no plkst. 00.00 līdz 23.59.
8. Pasūtītājam ir jānodrošina atkritumu šķirošanas prasību izpildi atbilstoši atkritumu klasēm, kuras ir norādītas uz marķētiem konteineriem.
9. Izpildītajam ir jānodrošina:
	1. atkritumu svēršanas iespējas uz verificētiem svariem, pēc pieprasījuma iesniedzot svaru verifikāciju apliecinošu dokumentu;
	2. pieņemšanas – nodošanas aktu;
	3. atkritumu pārvadājumu reģistrācijas karti – pavadzīmi;
	4. Pasūtītāja informēšana par līguma summas izpildi ne retāk kā reizi nedēļā, informāciju nosūtot uz e-pastu: ginta.golevska@rigassatiksme.lv.
10. Atkritumu apsaimniekošanā Pretendentam jāizmanto specializētus transportlīdzekļus, konteinerus, iekārtas un ierīces, kas nerada apdraudējumu cilvēku dzīvībai, veselībai un videi.
11. Pretendentam jānodrošina savu darbinieku apmācība darba un vides aizsardzības jautājumos, atbilstoši Latvijas normatīvo aktu prasībām darba un vides aizsardzībā. Prasību ievērošanas kontroli pasūtītājam ir tiesības veikt pēc nejaušas izvēles principa.
12. Pretendentam, sagatavojot finanšu piedāvājumu, jāparedz visas ar paredzamā līguma izpildi saistītās izmaksas gan ar atkritumu savākšanu, nogādāšanu to pārstrādei, iznīcināšanai vai drošai noglabāšanai, gan pārkraušanu no Pasūtītāja adresēs izvietotajiem konteineriem pretendenta autotransportā, gan aizvešanas (transportēšanas), gan savu konteineru izvietošanu u.c. neuzskaitītās, bet ar paredzamā līguma izpildi saistītās izmaksas.
13. Atkritumu savākšanu un izvešanu Izpildītājs veic pēc Pasūtītāja pilnvarotās personas izsaukuma konkrētajā adresē, abpusēji saskaņojot izvešanas laiku, bet ne vēlāk, kā 5 (piecas) darba dienu laikā.

I LOTE

2003. grupas atkritumi (Citi sadzīves atkritumi)

|  |  |
| --- | --- |
| Klase | Atkritumu nosaukums |
| 200307 | Liela izmēra atkritumi |

II LOTE

1601. grupas atkritumi (Dažāda veida nolietoti transportlīdzekļi, arī nolietoti satiksmē neizmantojami transportlīdzekļi, to sadalīšanas atkritumi, transportlīdzekļu apkopes atkritumi (izņemot 13 un 14 nodaļu, kā arī 1606 un 1608 grupu)

|  |  |
| --- | --- |
| Klase | Atkritumu nosaukums |
| 160103 | Nolietotas riepas |

III LOTE

1601. grupas atkritumi (Dažāda veida nolietoti transportlīdzekļi, arī nolietoti satiksmē neizmantojami transportlīdzekļi, to sadalīšanas atkritumi, transportlīdzekļu apkopes atkritumi (izņemot 13 un 14 nodaļu, kā arī 1606 un 1608 grupu))

|  |  |
| --- | --- |
| Klase | Atkritumu nosaukums |
| 160119 | Plastmasa |
| 160120 | Stikls |
| 160199 | Citi šīs grupas atkritumi |

IV LOTE

1709. grupas atkritumi (Citi būvniecības un būvju nojaukšanas atkritumi)

|  |  |
| --- | --- |
| Klase | Atkritumu nosaukums |
| 170904 | Būvniecības atkritumi, kuri neatbilst 170901, 170902 un 170903 klasei |